**PROTOKOL O MJERENJU TEMPERATURE I POSTUPANJU**

**KOD POJAVE SIMPTOMA BOLESTI KOD DJECE**

Prije dolaska u školu učenici moraju kod kuće izmjeriti temperaturu.

Za učenike od 1.-4. razreda roditelji upisuju vrijednost u tablicu uz svoj potpis, a provjerava je učiteljica koja je na prvom satu. Učenici od 5.-8. razreda temperaturu mogu mjeriti i sami ili uz pomoć roditelja te za zapisivanje vrijednosti koriste tablicu koju potpisuje ona osoba koja je mjerila temperaturu (učenik ili roditelj).

Ukoliko učenik nema izmjerenu temperaturu ili potpis roditelja, učitelj koji ih preuzima obavezno mu treba izmjeriti temperaturu kod ulaska u školu i upisati vrijednost u tablicu i potpisati se. Razrednici će na kraju svakog tjedna preuzeti tablice od proteklog tjedna i dati novu tablicu za naredni tjedan.

Ukoliko se dijete tijekom nastave požali da mu nije dobro, odmah se kontaktira stručna služba (Tanja 091 539 2660, Ivana 099 720 2911 ili Vesna 091 562 7540) koje odvode dijete iz razreda. Tanja, Ivana ili Vesna se tada odijevaju u zaštitnu odjeću i odvode dijete u prostoriju za izolaciju (kabinet produženog boravka, uz učionicu 3.a) gdje zajedno s djetetom čekaju dolazak roditelja. Roditelj preuzima svoje dijete pred školom.

Ako se dvoje djece iz istog razreda požali na zdravstvene tegobe tada se odmah obavještava epidemiološka služba koja procjenjuje daljnje postupanje.

Ako se na tegobe požali dvoje djece iz različitih razreda, tada je postupak isti kao i u slučaju postupanja za jedno dijete.

Djelatnici škole obavezno kod kuće moraju izmjeriti temperaturu i ukoliko je ona povišena (iznad 37,2) tada ne smiju doći u školu. Javljaju se ravnateljici kako bi se organizirala adekvatna zamjena. Djelatnici sami sebi još jednom mjere temperaturu na porti škole.

Jedan digitalni i jedan obični toplomjer nalaze se na porti škole.

Drugi digitalni i obični toplomjeri nalaze se na ulazu za niže razrede.

Treći digitalni i obični toplomjeri nalaze se u učiteljskom kabinetu u sportskoj dvorani. Nakon korištenja toplomjer se posprema nazad u učiteljski kabinet u sportskoj dvorani.

Ukoliko je temperatura djelatnika ili učenika viša od 37,2, tada obavezno treba mjeriti drugi put i to s običnim toplomjerom.

Ako netko od djelatnika uzme toplomjer, obavezno ga nakon korištenja treba vratiti na portu ili u kabinet sportske dvorane ili ulaz za niže razrede, ovisno o tome gdje ga je netko uzeo.